als_Latn dik_Latn sag_Latn
Armenia shpall listën, edhe Mkhitaryan ndaj Shqipërisë
Federata Armene e Futbollit shpalli listën e 24 futbollistëve të grumbulluar për ndeshjen elimintarore të 29 Marsit me Shqipërinë në Elbasan Arena.
Asnjë surprizë në zgjedhjet e trajnerit Bernard Challandes pasi të gjithë futbollistët e rëndësishëm që ka në dispozicion Armenia do të udhëtojnë drejt Shqipërisë të premten e ardhshme, raporton Sport News.
Në një sfidë shumë të rëndësishme për të dyja kombëtaret, përfaqësuesja armene do të mund të mbështetet te lojtarët e saj më të mirë, ku bie në sy ylli i ekipit Henrikh Mkhitarayn. 26-vjecari nuk ka shfaqur formën e tij më të mirë gjatë kësaj periudhe me Borussian e Dortmundit megjithatë do të jetë ai lojtari tek i cili do ta bazojë lojën e skuadrës së tij trajneri zviceran Bernard Challandes edhe në sfidën e 29 Marsit përballë përfaqësueses kuqezi.
Nuk mungon në listën e të grumbulluarve as sulmuesi i Spartakut të Moskës, Yura Movsisyan i cili në 28 ndeshje me përfaqësuesen armene ka realizuar 9 gola. Edhe përballë Shqipërisë kapiten i skuadrës do të jetë portieri i Dinamos së Moskës Roman Berezovsky, ndërsa emra të tjerë të njohur në listën e trajnerit Challandes janë edhe ata të mesfushorëve Gevorg Ghaazaryan, Marcos Pizzelli dhe Artem Symonyan ky i fundit luan në Zvicër te Zyrihu sëbashku me Burim Kukelin dhe Armando Sadikun.
Pas tre ndeshjesh të zhvilluara në grupin I kualifikues të Euro 2016, Armenia ka grumbulluar vetëm 1 pikë dhe një fitore e kuqezinjëve tanë në sfidën e 29 Marsit mund ta nxirrte përfundimisht nga gara për një vend në europianin francez formacionin e drejtuar nga Bernard Challandes dhe nga ana tjetër do të shtonte shanset e Shqipërisë për kualifikimin historik në fazën finale të një kompeticioni madhor.
als_Latn als_Latn als_Latn als_Latn als_Latn als_Latn